# RYGE-, ALKOHOL-, RUSMIDLER- OG DOPINGPOLITIK FOR HOLSTEBRO SVØMMECLUB

**Målgruppe**Alle med tilknytning til Holstebro Svømmeclub

**Formål**Holstebro Svømmeclub er optaget af at arbejde for at fremme et sundt og ansvarligt arbejds- og klubmiljø.

**Ryge-, alkohol-, rusmidler- og dopingpolitik  
  
Rygning**

Der er rygeforbud i de lokaler og faciliteter, som Holstebro Svømmeclub har til rådighed på daglig basis. Formålet er at udbrede røgfrie miljøer for at forebygge sundhedsskadelige effekter af passiv rygning og for at undgå, at nogen ufrivilligt udsættes for passiv rygning.

Politikken omfatter alle former for tobak, damp og snus.

Når medlemmer, ansatte og frivillige benytter faciliteter, der er stillet til rådighed af andre, for eksempel Holstebro Kommune, følger vi de regler og anvisninger, der er gældende for det enkelte område. Tilsvarende gælder det, når deltagelse i klubregi sker i udlandet.

**Alkohol og rusmidler**Når ansatte eller frivillige er på bassinkanten eller varetager lignende opgaver, er det uacceptabelt at indtage eller at være påvirket af nogen former for alkohol, rusmidler og euforiserende stoffer. Dette gælder også eftervirkning af at have været påvirket.

Når svømmere deltager i aktiviteter, som sker i regi af Holstebro Svømmeklub eller som repræsentant for Holstebro Svømmeklub (træning, stævner, ture og træningslejre), er det uacceptabelt at indtage nogen former for rusmidler.

I forbindelse med ikke-sportslige aktiviteter i klubben, f.eks. en sommerfest eller en særlig fejring, forventes det, at medlemmer, ansatte og frivillige følger lokale retningslinjer for stedet og lovgivningen på området, f.eks. regler om forbud mod salg af tobak og alkohol ol. til personer under 16 år, forbud mod udskænkning af alkohol til personer under 18 år, og i det hele taget udviser god dømmekraft.  
  
**Doping**

Holstebro Svømmeclub tager afstand fra enhver brug af doping og finder det etisk forkert at anvende kunstige præstationsfremmende hjælpemidler.  
Holstebro Svømmeclub er som medlem af DGI underlagt Danmarks Idræts Forbunds antidopingregler og kontrolregulativ som beskrevet af Anti Doping Danmark.  
Foreningens medlemmer er forpligtet til at efterleve de anvisninger og sanktioner, som måtte blive givet af DIF, DGI eller specialforbund i henhold til antidopingregulativet. Enhver overtrædelse af retningslinjerne fra Anti Doping Danmark medfører eksklusion af Holstebro Svømmeclub. Se desuden yderligere information her https://www.antidoping.dk/

**Overordnede ansvarlig (ansvarlig for politikken)**K-udvalgsformanden er ansvarlig for K-politikken.

**Forankring i det daglige**Den ledende K-træner er ansvarlig for implementering af ryge-, alkohol- og dopingpolitikken.

**Kommunikation**Ryge-, alkohol- og dopingpolitikken synliggøres på klubbens www.